Can We Go After Wordly Luxury?
نعمتیں تو داؤد اور سلیمان علیھما السلام اور عثمان اور عبد الرحمن بن عوف رضی اللہ عنھما جیسے افراد کو بھی دی گئیں۔ احادیث میں پورا سیاق و سباق نقل نہیں ہوتا جس میں رسول اللہ ﷺ کوئی ارشاد کرتے تھے۔ اسی لیے حدیث سے کوئی اصولی بات اخذ نہیں کی جاتی۔ حدیث ہمیشہ اطلاقی ہوتی ہے۔ یہ روایت بشرطیہ کہ مستند ہو تو اس سے مراد وہی لوگ ہیں جو خدا کی نعمتیں پا کر اس کی سرکشی میں مبتلا ہو گئے۔ قرآن ایسے لوگوں کو مترفین کہتا ہے۔ اس سے نعمتوں کے حصول کی نفی نہیں ہوتی بلکہ اس رویے کی نفی ہوتی ہے جو بعض لوگوں میں امارت کے سبب پیدا ہو جاتا ہے۔